Antiperspiranty sa predávajú rôznych značiek a v rôznych formách a baleniach. V značke mám dávno jasno, dlhé roky používam Dove, nakoľko ju považujem za najúčinnejšiu z tých, čo som zatiaľ vyskúšala. Taktiež majú dostupnú verziu bez parfumácie, čo mi vyhovuje, nakoľko v prípade, že použijem aj toaletnú vodu, alebo parfum sa tieto vôňe navzájom nemiešajú. V tomto článku chcem však rozobrať plusy a mínusy, prípadne môj pohľad na najčastejšie dostupné formy balenia a teda sprej, tuhý antiperspirant a guličku.
Sprej
+
- najhygienickejšia verzia - počas aplikácie sa obsah balenia nijak nedotýka pokožky. Taktiež sprej je ako jediný možné požičať inej osobe bez hygienického rizika
- možnosť použia aj ako osvieženie počas dňa
- jednoduchá aplikácia
-
- najrýchlejšie sa spotrebuje, napriek tomu, že ide o rozmerovo najväčšie balenie
- plytvanie - časť produktu ostane "vo vzduchu"
- "zamorenie" ovzdušia - ostatným nemusí byť príjemné dýchať vôňu po aplikácii
- neekologickosť a potenciálne nebezpečenstvo požiaru pri nesprávnom zaobchádzaní - tlaková nádoba
Gulička
+
- vážne netuším v čom, by toto balenie mohlo byť lepšie voči ostatným
-
- najmenej hygienické balenie, nakoľko časť guličky, ktorá sa dotkne pokožky sa vracia do vnútra a "vykúpe" sa v obsahu. Aj v prípade, že (a pevne verím, že je to pre všetkých samozrejmosťou) aplikujete antiperspirant výhradne na práve umytú pokožku, neverím, že produkt ostane neznečistený, obzvlášť keď ste už "na spodku" balenia. Znečisteniu sa nie je možné vyhnúť a keď nastane nie je možné produkt vyčistiť.
- gulička sa môže zasekávať
- mokrá pokožka bezprostredne po použití
Tuhý antiperspirant
+
- moje skúsenosti hovoria, že ide o najúčinnejšiu verziu - najefektívnejšie zabraňuje poteniu
- najviac sa finančne oplatí, nakoľko balenie vydrží najdlhšie
- opravte ma ak sa mýlim, ale mám dojem, že jedine v tejto forme je dostupná neparfumovaná verzia
- špecifické plus práve značky Dove - povrch ostáva hladký. Pri iných značkách sa mi stávalo, že po čase povrch antiperspirantu hrudkovatel a aplikácia už nebola až tak príjemná. Taktiež mám dojem, že práve tuhý Dove funguje efektívnejšie proti poteniu ako tuhé verzie iných značiek.
-
- menej hygienický ako sprej, viac hygienický ako gulička. V prípade znečistenia stačí utrieť "povrch".
Záver: U mňa jednoznačne vyhráva tuhý antiperspirant. Využijem aj sprej v prípade, že ho od niekoho dostanem, ale sama si ho zvyčajne nekupujem. Guličku nepoužívam vôbec. Používam antiperspiranty, nie dezodoranty.
Používate antiperspiranty, alebo dezodoranty? Ktorá verzia a prečo vám najviac vyhovuje?